title: Административна комисия за координация на системите за социална сигурност Решение № H4 от 22 декември 2009 година относно състава и методите на работа на Одиторския съвет на Административната комисия за координация на системите за социална сигурност (текст от значение за ЕИП и за Споразумението между ЕО и Швейцария)

text:
               27.4.2010

               BG

               Официален вестник на Европейския съюз

               C 107/3

         АДМИНИСТРАТИВНА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ
   РЕШЕНИЕ № H4
   от 22 декември 2009 година
   относно състава и методите на работа на Одиторския съвет на Административната комисия за координация на системите за социална сигурност
   (текст от значение за ЕИП и за Споразумението между ЕО и Швейцария)
   2010/C 107/03
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72 от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия установява факторите, които се вземат под внимание за съставянето на отчети, свързани с разходите, които се поемат от институциите на държавите-членки съгласно посочения регламент, и приема годишните отчети между тези институции на базата на доклада на Одиторския съвет по член 74,
   като взе предвид член 74 от Регламент (ЕО) № 883/2004, съгласно който Административната комисия определя състава и правилата за дейността на Одиторския съвет, който предоставя доклади и мотивирани становища, необходими при вземането на решения от Административната комисия по член 72, буква ж),
   РЕШИ:
   Член 1
   1.   Одиторският съвет, предвиден в член 74 от Регламент (ЕО) № 883/2004 за координация на системите за социална сигурност, е прикрепен към Административната комисия за координация на системите за социална сигурност.
   2.   При изпълнението на функциите си, определени в член 74, букви а)—е) от Регламент (ЕО) № 883/2004, Одиторският съвет е подчинен на Административната комисия и получава указания от нея. В тази рамка Одиторският съвет представя дългосрочна работна програма на Административната комисия за одобрение.
   Член 2
   1.   По принцип Одиторският съвет взема своите решения въз основа на документални доказателства. Той има правото да изиска от компетентните органи всякаква информация или проучвания, които счита за необходими за разследването на въпросите, представени му за разглеждане. Когато е необходимо и при условие, че предварително е получено одобрението на председателя на Административната комисия, Одиторският съвет може да възложи на член на Секретариата или на определени членове на Одиторския съвет да проведат на място всякакви разследвания, необходими за по-нататъшния ход на неговата работа. Председателят на Административната комисия уведомява представителя на съответната държава-членка в Административната комисия за провеждането на това разследване.
   2.   Одиторският съвет съдейства за окончателното уреждане на сметките в случаите, когато не може да се постигне споразумение в рамките на посочения в Регламент (ЕО) № 987/2009 срок на Европейския парламент и на Съвета от 16 септември 2009 година за установяване процедурата за прилагане на Регламент (ЕО) № 883/2004 за координация на системите за социална сигурност (2). Мотивираното искане Одиторският съвет да даде становище по спора съгласно член 67, параграф 7 от Регламент (ЕО) № 987/2009 се отправя до Одиторския съвет от една от страните не по-късно от 25 работни дни преди началото на заседанието.
   3.   Одиторският съвет може да сформира Помирителен съвет, който да го подпомага в работата му по подаденото от една от страните мотивирано искане да даде становище в съответствие с параграф 2 от настоящия член.
   Подробностите относно състава, мандата, задачите, методите на работа, както и системата за председателство на Помирителния съвет се определят в задание, за което решение взема Одиторският съвет.
   Член 3
   1.   Одиторският съвет е съставен от по двама представители на всяка държава-членка на Европейския съюз, определени от компетентните органи на държавите-членки.
   Всеки член на Одиторския съвет, който не може да присъства на заседание, може да бъде заместен от заместник, определен за тази цел от компетентните органи.
   2.   Представителят на Европейската комисия или неговият заместник в Административната комисия има съвещателна функция в Одиторския съвет.
   3.   Одиторският съвет се подпомага от независим експерт или от екип от експерти с професионална подготовка и опит във въпросите, касаещи функциите на Одиторския съвет, по-специално по отношение на задачите по членове 64, 65 и 69 от Регламент (ЕО) № 987/2009.
   Член 4
   1.   Длъжността председател на Одиторския съвет се заема от член, принадлежащ към държавата-членка, чийто представител в Административната комисия заема длъжността председател на посочената комисия.
   2.   Председателят на Одиторския съвет може съвместно със Секретариата да предприеме стъпките, необходими за незабавно разрешаване на всички проблеми, които са от компетентността на Одиторския съвет.
   3.   По правило председателят на Одиторския съвет председателства заседанията на работните групи, създадени с цел разглеждането на проблеми, които са от компетентността на Одиторския съвет; ако обаче той или тя е възпрепятстван/а или ако се разглеждат определени конкретни проблеми, председателят може да бъде представляван от друго лице, определено от него/нея.
   Член 5
   1.   Решенията се вземат с обикновено мнозинство, като всяка държава-членка има само един глас.
   В становищата на Одиторския съвет трябва да се посочва дали те са приети единодушно или с мнозинство. Когато това е целесъобразно, в тях трябва да се посочват заключенията или резервите на малцинството.
   Винаги когато едно становище не е прието единодушно, Одиторският съвет го представя на Административната комисия заедно с доклад, в който по-специално са изложени мотивите за противоположните мнения.
   Одиторският съвет назначава също така докладчик, който е отговорен за това да осигури на Административната комисия всичката информация, която той счита за уместна с цел да се даде възможност на комисията да разреши въпросния спор.
   Докладчикът не се избира сред представителите на държавите, имащи отношение към спора.
   2.   Одиторският съвет може да реши да приеме решения и мотивирани становища с писмена процедура, ако на предходно заседание на Одиторския съвет е постигнато съгласие за прилагането на такава.
   За тази цел председателят съобщава на членовете на Одиторския съвет текста, който предстои да бъде приет. На членовете се определя срок от най-малко десет работни дни, в рамките на който те имат възможността да посочат дали отхвърлят предложения текст или се въздържат от гласуване. Ако в рамките на определения срок отговор не бъде получен, предложението се счита за прието.
   Председателят може също така да започне писмена процедура, в случай че на заседание на Одиторския съвет по този въпрос не е постигнато предварително съгласие. В този случай за утвърдителен вот се счита само изложеното в писмена форма съгласие с предложения текст и се дава срок от най-малко 15 работни дни.
   При изтичането на определения срок председателят информира членовете за резултатите от гласуването. Решение, което е получило необходимия брой гласове „за“, се счита за прието на последния ден от определения за отговор срок.
   3.   Ако в хода на писмената процедура член на Одиторския съвет предложи изменение на текста, председателят:

               а)

               открива наново писмената процедура, съобщавайки предложеното изменение на членовете в съответствие с процедурата, определена в параграф 2, или

               б)

               анулира писмената процедура, с цел да постави въпроса за обсъждане на следващото заседание,

         в зависимост от това, коя от двете процедури председателят счита за по-уместна в конкретния случай.
   4.   Ако преди изтичането на определения за отговор срок, член на Одиторския съвет поиска предложеният текст да бъде разгледан на заседание на Одиторския съвет, писмената процедура се анулира.
   В такъв случай въпросът се разглежда на следващото заседание на Одиторския съвет.
   Член 6
   Одиторският съвет може да създава ad hoc групи, съставени от ограничен брой лица, които да изготвят и представят за приемане от Одиторския съвет предложения по конкретни въпроси.
   Одиторският съвет решава за всяка ad hoc група поотделно кой да бъде докладчик, какви са задачите, които следва да бъдат изпълнени, и сроковете, в които групата трябва да представи резултатите от работата си пред Одиторския съвет. Те се посочват в писмено задание, решение за което взема Одиторския съвет.
   Член 7
   1.   Секретариатът на Административната комисия подготвя и организира заседанията на Одиторския съвет и изготвя протоколите от тях. Секретариатът извършва дейностите, необходими за работата на Одиторския съвет. За дневния ред, датата и продължителността на заседанията на Одиторския съвет се постига съгласие с председателя.
   2.   Дневният ред се изпраща от Секретариата на Административната комисия на членовете на Одиторския съвет не по-късно от 15 работни дни преди началото на всяко заседание. Документите, отнасящи се до точките от дневния ред, следва да бъдат предоставени не по-късно от 10 работни дни преди началото на заседанието. Това не се отнася за документи, даващи обща информация, за които не се изисква да бъдат приети.
   3.   Бележките във връзка с всяко предстоящо заседание на Одиторския съвет следва да бъдат изпращани на Секретариата на Административната комисия не по-късно от 20 работни дни преди началото на заседанието. Това не се отнася за документи, даващи обща информация, за които не се изисква да бъдат приети.
   Бележките, в които се съдържат данни за годишния счетоводен отчет, предвиден в член 69, параграф 1 от Регламент (ЕО) № 987/2009, следват формата и съдържат данните, посочени от независимия експерти или екип от експерти, посочени в член 3, параграф 3 от настоящото решение. Всяка делегация изпраща тези бележки на Секретариата до 31 юли на годината, следваща въпросната година.
   Член 8
   Доколкото това е необходимо, правилата на Административната комисия се прилагат и за Одиторския съвет.
   Член 9
   Настоящото решение се публикува в Официален вестник на Европейския съюз. То се прилага от датата на влизане в сила на Регламента по прилагането.

            Председател на Административната комисия

         Lena MALMBERG

      (1)  ОВ L 166, 30.4.2004 г., стр. 1.

      (2)  ОВ L 284, 30.10.2009 г., стр. 1.


title: Решение (ЕС) 2015/767 на Комисията от 12 май 2015 година за изменение на приложението към Паричното споразумение между Европейския съюз и града държава Ватикан

text:
               13.5.2015

               BG

               Официален вестник на Европейския съюз

               L 120/58

         РЕШЕНИЕ (ЕС) 2015/767 НА КОМИСИЯТА
   от 12 май 2015 година
   за изменение на приложението към Паричното споразумение между Европейския съюз и града държава Ватикан
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   Като взе предвид Паричното споразумение от 17 декември 2009 г. между Европейския съюз и града държава Ватикан (1), и по-специално член 8, параграф 3 от него,
   като има предвид, че:

               (1)

               Съгласно член 8, параграф 1 от Паричното споразумение между Европейския съюз и града държава Ватикан (наричано по-долу „Паричното споразумени“) от града държава Ватикан се изисква да прилага правните актове и правилата на Съюза в областта на евробанкнотите и евромонетите, предотвратяването на изпирането на пари, предотвратяването на измамите и фалшифицирането на парични и непарични платежни средства, на медали и отличителни знаци, както и на изискванията за статистическо отчитане. Съответните актове и правила са изброени в приложението към Паричното споразумение.

               (2)

               Необходимо е Комисията ежегодно да изменя приложението към Паричното споразумение, за да се вземат предвид съответните нови правни актове и правила на Съюза и внесените изменения в съществуващите правни актове и правила.

               (3)

               При изменението на приложението към Паричното споразумение следва да се вземат предвид и правните актове и правилата, които са били отменени.

               (4)

               Поради това приложението към Паричното споразумение следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Приложението към Паричното споразумение между Европейския съюз и града държава Ватикан се заменя с текста в приложението към настоящото решение.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.

      Съставено в Брюксел на 12 май 2015 година.

            За Комисията

            Председател

         Jean-Claude JUNCKER

      (1)  ОВ C 28, 4.2.2010 г., стр. 13.

      ПРИЛОЖЕНИЕ

            „ПРИЛОЖЕНИЕ

                        Правни разпоредби за прилагане

                        Срок за прилагане

                        Предотвратяване на изпирането на пари

                        1

                           Директива 2005/60/ЕО на Европейския парламент и на Съвета от 26 октомври 2005 г. за предотвратяване използването на финансовата система за целите на изпирането на пари и финансирането на тероризъм (ОВ L 309, 25.11.2005 г., стр. 15).
                        изменена със:

                        31 декември 2010 г.

                        2

                        Директива 2008/20/ЕО на Европейския парламент и на Съвета от 11 март 2008 г. за изменение на Директива 2005/60/ЕО за предотвратяване използването на финансовата система за целите на изпирането на пари и финансирането на тероризъм по отношение на изпълнителните правомощия, предоставени на Комисията (ОВ L 76, 19.3.2008 г., стр. 46).
                        допълнена със:

                        3

                        Рамково решение 2001/500/ПВР на Съвета от 26 юни 2001 г. относно прането на пари, идентифицирането, проследяването, замразяването, изземването и конфискацията на средствата и приходите от престъпна дейност (ОВ L 182, 5.7.2001 г., стр. 1).

                        4

                        Регламент (ЕО) 1889/2005 на Европейския парламент и на Съвета от 26 октомври 2005 г. относно контрола на пари в брой, които се внасят и изнасят от Общността (ОВ L 309, 25.11.2005 г., стр. 9).

                        5

                        Директива 2006/70/ЕО на Комисията от 1 август 2006 г. относно установяването на мерки за прилагане на Директива 2005/60/ЕО на Европейския парламент и на Съвета по отношение на определението „видни политически личности“ и техническите критерии за процедурите по опростена проверка на клиентите и за изключения поради финансова дейност на случайна или много ограничена база (ОВ L 214, 4.8.2006 г., стр. 29).

                        6

                        Регламент (ЕО) № 1781/2006 на Европейския парламент и на Съвета от 15 ноември 2006 г. относно информацията за платеца, придружаваща парични преводи (ОВ L 345, 8.12.2006 г., стр. 1).

                        7

                           Директива 2014/42/ЕС на Европейския парламент и на Съвета от 3 април 2014 г. за обезпечаване и конфискация на средства и облаги от престъпна дейност в Европейския съюз (ОВ L 127, 29.4.2014 г., стр. 39).

                        31 декември 2016 г. (2)

                        Предотвратяване на измамите и фалшифицирането

                        8

                           Рамково решение 2001/413/ПВР на Съвета от 28 май 2001 г. относно борбата с измамата и подправянето на платежни средства, различни от парите в брой (ОВ L 149, 2.6.2001 г., стр. 1).

                        31 декември 2010 г.

                        9

                           Регламент (ЕО) № 1338/2001 на Съвета от 28 юни 2001 г. за определяне на необходимите мерки за защита на еврото срещу фалшифициране (ОВ L 181, 4.7.2001 г., стр. 6).
                        изменен със:

                        31 декември 2010 г.

                        10

                        Регламент (ЕО) № 44/2009 на Съвета от 18 декември 2008 г. за изменение на Регламент (ЕО) № 1338/2001 за определяне на необходимите мерки за защита на еврото срещу фалшифициране (ОВ L 17, 22.1.2009 г., стр. 1).

                        11

                           Регламент (ЕО) № 2182/2004 на Съвета от 6 декември 2004 г. относно медалите и символите, подобни на евромонети (ОВ L 373, 21.12.2004 г., стр. 1).
                        изменен със:

                        31 декември 2010 г.

                        12

                        Регламент (ЕО) № 46/2009 на Съвета от 18 декември 2008 г. за изменение на Регламент (ЕО) № 2182/2004 относно медалите и символите, подобни на евромонети (ОВ L 17, 22.1.2009 г., стр. 5).

                        13

                           Директива 2014/62/ЕС на Европейския парламент и на Съвета от 15 май 2014 г. относно защитата по наказателноправен ред на еврото и на другите парични знаци срещу подправяне и за замяна на Рамково решение 2000/383/ПВР на Съвета (ОВ L 151, 21.5.2014 г., стр. 1).

                        31 декември 2016 г. (2)

                        Правила за евробанкнотите и евромонетите

                        14

                           Заключения на Съвета от 23 ноември 1998 г. и от 5 ноември 2002 г. относно колекционерските монети

                        31 декември 2010 г.

                        15

                           Заключения на Съвета от 10 май 1999 г. относно системата за управление на качеството на евромонетите

                        31 декември 2010 г.

                        16

                           Съобщение 2001/C 318/03 на Комисията от 22 октомври 2001 г. относно защитата на авторското право на дизайна на общата лицева страна на евромонетите (C(2001) 600 окончателен) (ОВ C 318, 13.11.2001 г., стр. 3).

                        31 декември 2010 г.

                        17

                           Насоки ЕЦБ/2003/5 на Европейската централна банка от 20 март 2003 г. за налагане на мерки, които да се противопоставят на незаконното възпроизвеждане на евробанкноти и относно замяната и изтеглянето от обращение на евробанкноти (ОВ L 78, 25.3.2003 г., стр. 20).
                        изменени със:

                        31 декември 2010 г.

                        18

                        Насоки ЕЦБ/2013/11 на Европейската централна банка от 19 април 2013 г. за изменение на Насоки ЕЦБ/2003/5 за налагане на мерки, които да се противопоставят на незаконното възпроизвеждане на евробанкноти и относно замяната и изтеглянето от обращение на евробанкноти (ОВ L 118, 30.4.2013 г., стр. 43).

                        31 декември 2014 г. (1)

                        19

                           Решение ЕЦБ/2010/14 на Европейската централна банка от 16 септември 2010 г. относно проверките за истинност и годност и за връщането в обращение на евробанкноти (ОВ L 267, 9.10.2010 г., стр. 1).
                        изменено със:

                        31 декември 2012 г.

                        20

                           Решение ЕЦБ/2012/19 на Европейската централна банка от 7 септември 2012 година за изменение на Решение ЕЦБ/2010/14 относно проверките за истинност и годност и за връщането в обращение на евробанкноти (ОВ L 253, 20.9.2012 г., стр. 19).

                        31 декември 2013 г. (1)

                        21

                           Регламент (ЕС) № 1210/2010 на Европейския парламент и на Съвета от 15 декември 2010 г. относно установяване на истинността на евро монетите и обработката на негодни за употреба евро монети (ОВ L 339, 22.12.2010 г., стр. 1).

                        31 декември 2012 г.

                        22

                           Регламент (ЕС) № 651/2012 на Европейския парламент и на Съвета от 4 юли 2012 г. относно емитирането на евромонети (ОВ L 201, 27.7.2012 г., стр. 135).

                        31 декември 2013 г. (1)

                        23

                           Решение ЕЦБ/2013/10 на Европейската централна банка от 19 април 2013 г. относно купюрите, спецификациите, възпроизвеждането, замяната и изтеглянето от обращение на евробанкноти (ОВ L 118, 30.4.2013 г., стр. 37).

                        31 декември 2014 г. (1)

                        24

                           Регламент (ЕС) № 729/2014 на Съвета от 24 юни 2014 г. относно купюрния строеж и техническите спецификации на разменните евромонети (ОВ L 194, 2.7.2014 г., стр. 1).

                        31 декември 2013 г. (2)

               Раздел от приложението към Паричното споразумение в съответствие с ad hoc договореностите на Съвместния комитет по искане на Светия престол и града държава Ватикан относно включването на съответните правила, приложими за субектите, които извършват финансови дейности на професионална основа

                        Съответните части от следните правни инструменти

                        Срок за прилагане

                        25

                           Директива на Съвета 86/635/ЕИО от 8 декември 1986 г. относно годишните счетоводни отчети и консолидираните счетоводни отчети на банки и други финансови институции (ОВ L 372, 31.12.1986 г., стр. 1), изменена с Директива 2001/65/ЕО на Европейския парламент и на Съвета от 27 септември 2001 г. за изменение на Директиви 78/660/ЕИО, 83/349/ЕИО и 86/635/ЕИО относно правилата за оценка на годишните счетоводни и консолидираните отчети на някои видове дружества, както и на банките и на някои други финансови институции (ОВ L 283, 27.10.2001 г., стр. 28), Директива 2003/51/ЕО на Европейския парламент и на Съвета от 18 юни 2003 г. за изменение на Директиви 78/660/ЕИО, 83/349/ЕИО, 86/635/ЕИО и 91/674/ЕИО на Съвета относно годишните и консолидираните счетоводни отчети на някои видове дружества, банки и други финансови институции и застрахователни предприятия (ОВ L 178, 17.7.2003 г., стр. 16) и Директива 2006/46/ЕО на Европейския парламент и на Съвета от 14 юни 2006 г. за изменение на Директива 78/660/ЕИО на Съвета относно годишните счетоводни отчети на някои видове дружества, Директива 83/349/ЕИО на Съвета относно консолидираните счетоводни отчети, Директива 86/635/ЕИО на Съвета относно годишните счетоводни отчети и консолидираните счетоводни отчети на банки и други финансови институции и Директива 91/674/ЕИО на Съвета относно годишните счетоводни отчети и консолидираните счетоводни отчети на застрахователните предприятия (ОВ L 224, 16.8.2006 г., стр. 1).

                        31 декември 2016 г. (2)

                        26

                           Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (ОВ L 176, 27.6.2013 г., стр. 338).

                        31 декември 2017 г. (2)

                        27

                           Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (ОВ L 176, 27.6.2013 г., стр. 1).

                        31 декември 2017 г. (2)

                        Законодателство в областта на събирането на статистическа информация

                        28

                           Насоки ЕЦБ/2013/24 на Европейската централна банка от 25 юли 2013 г. относно изискванията за статистическа отчетност на Европейската централна банка по отношение на тримесечните финансови сметки (ОВ L 2, 7.1.2014 г., стр. 34).

                        31 декември 2016 г. (2)

                        29

                           Регламент (ЕС) № 1071/2013 на Европейската централна банка от 24 септември 2013 г. относно баланса на сектор ”Парично-финансови институции” (ЕЦБ/2013/33) (ОВ L 297, 7.11.2013 г., стр. 1).

                        31 декември 2016 г. (2)

                        30

                           Регламент (ЕС) № 1072/2013 на Европейската централна банка от 24 септември 2013 г. относно статистиката на лихвените проценти, прилагани от парично-финансовите институции (ЕЦБ/2013/34) (ОВ L 297, 7.11.2013 г., стр. 51).

                        31 декември 2016 г. (2)

                        31

                           Насоки ЕЦБ/2014/15 на Европейската централна банка от 4 април 2014 г. относно паричната и финансовата статистика (ОВ L 340, 26.11.2014 г., стр. 1).

                        31 декември 2016 г. (2)

         (1)  Съвместният комитет, на своето заседание през 2013 г., постигна съгласие по тези срокове.

         (2)  Съвместният комитет, на своето заседание през 2014 г., постигна съгласие по тези срокове.“


title: 2008/871/ЕО: Решение на Съвета от 20 октомври 2008 година относно одобрението, от името на Европейската общност, на Протокола за стратегическа екологична оценка към Конвенцията на ИКЕ/ООН за оценка на въздействието върху околната среда в трансграничен контекст, съставена в Еспо през 1991 г.

text:
               19.11.2008

               BG

               Официален вестник на Европейския съюз

               L 308/33

         РЕШЕНИЕ НА СЪВЕТА
   от 20 октомври 2008 година
   относно одобрението, от името на Европейската общност, на Протокола за стратегическа екологична оценка към Конвенцията на ИКЕ/ООН за оценка на въздействието върху околната среда в трансграничен контекст, съставена в Еспо през 1991 г.
   (2008/871/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 175, параграф 1 във връзка с член 300, параграф 2, първа алинея, първо изречение и параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               На 21 май 2003 г. по повод на петата министерска конференция на тема „Околна среда за Европа“, проведена в Киев, Украйна, на 21—23 май 2003 г., Комисията подписа от името на Общността Протокола за стратегическа екологична оценка към Конвенцията на ИКЕ/ООН за оценка на въздействието върху околната среда в трансграничен контекст, съставена в Еспо през 1991 г. („Протокола за СЕО“).

               (2)

               Протоколът за СЕО допринася за опазване на околната среда чрез представянето на оценка на евентуалните значителни въздействия върху околната среда, включително върху здравето, на планове и програми, както и чрез полагане на усилия да се гарантира, че загрижеността по отношение на околната среда, включително здравето, се разглежда и интегрира в подходяща степен при подготовката на предложения за политики и законодателство.

               (3)

               Общността и държавите-членки следва да предприемат необходимите стъпки за депозиране, доколкото е възможно едновременно, на инструментите за ратификация, одобрение или приемане.

               (4)

               Протоколът за СЕО следва да бъде одобрен от Общността,

         РЕШИ:
   Член 1
   1.   Одобрява се от името на Европейската общност Протоколът за стратегическа екологична оценка към Конвенцията от Еспо за оценка на въздействието върху околната среда в трансграничен контекст („Протоколът за СЕО“).
   2.   Текстът на Протокола за СЕО е приложен към настоящото решение.
   Член 2
   1.   Председателят на Съвета се оправомощава да определи лицето(ата), упълномощено(и) да депозира(т) инструмента за одобрение на Протокола за СЕО при генералния секретар на Организацията на обединените нации, действащ в качеството си на депозитар, съгласно член 22 от споменатия протокол.
   2.   Едновременно с това определеното(ите) лице(а) депозира(т) декларацията за компетентност, дадена в приложението към настоящото решение, както се изисква в член 23, параграф 5 от Протокола за СЕО.

      Съставено в Люксембург на 20 октомври 2008 година.

            За Съвета

            Председател

         J.-L. BORLOO

      (1)  Становище от 8 юли 2008 г. (все още непубликувано в Официален вестник).
   ПРИЛОЖЕНИЕ
   Декларация на Европейската общност в съответствие с член 23, параграф 5 от Протокола за стратегическа екологична оценка към Конвенцията на ИКЕ/ООН за оценка на въздействието върху околната среда в трансграничен контекст, съставена в Еспо през 1991 г.
   Европейската общност декларира, че в съответствие с Договора за създаване на Европейската общност, и по-специално член 175, параграф 1 от него, тя е компетентна да встъпва в международни споразумения и да изпълнява произтичащите от тях задължения, които допринасят за постигане на следните цели:

               —

               съхранение, опазване и подобряване на качеството на околната среда,

               —

               опазване на човешкото здраве,

               —

               предпазливо и рационално използване на природните ресурси,

               —

               насърчаване на международно равнище на мерки, насочени към решаване на екологични проблеми от регионално или световно значение.

         Освен това Европейската общност декларира, че вече е приела правни инструменти, включително Директива 2001/42/ЕО на Европейския парламент и на Съвета относно оценката на последиците на някои планове и програми върху околната среда, обвързващи нейните държави-членки и обхващащи въпроси, уреждани с настоящия протокол, и че ще предаде и актуализира по целесъобразност списък на тези правни инструменти на депозитаря в съответствие с член 23, параграф 5 от протокола.
   Европейската общност отговаря за изпълнението на тези произтичащи от протокола задължения, които са обхванати от общностното законодателство.
   По същността си упражняването на компетентността на Общността подлежи на непрекъснато развитие.
    ---documentbreak---

               19.11.2008

               BG

               Официален вестник на Европейския съюз

               L 308/35

         ПРОТОКОЛ
   за стратегическа екологична оценка към Конвенцията за оценка на въздействието върху околната среда в трансграничен контекст
   СТРАНИТЕ ПО НАСТОЯЩИЯ ПРОТОКОЛ,
   КАТО ПРИЗНАВАТ важността на интегрирането на екологични, включително здравни съображения в подготовката и приемането на планове и програми и, до подходящата степен, политики и законодателство,
   КАТО СЕ АНГАЖИРАТ да насърчават устойчивото развитие и следователно, базирайки се на резултатите от Конференцията на Организацията на обединените нации по околна среда и развитие (Рио де Жанейро, Бразилия, 1992 г.), в частност принципи 4 и 10 от Декларацията от Рио за околна среда и развитие и Дневен ред 21, както и на резултатите от Третата министерска конференция по околна среда и здраве (Лондон, 1999 г.) и Световната среща на върха по устойчиво развитие (Йоханесбург, Южна Африка, 2002 г.),
   КАТО ВЗЕМАТ ПРЕДВИД Конвенцията за оценка на въздействието върху околната среда в трансграничен контекст, приета в Еспо, Финландия, на 25 февруари 1991 г., и Решение II/9 на страните по нея от София, 26—27 февруари 2001 г., с което бе решено да се подготви юридически обвързващ протокол за стратегическа екологична оценка,
   КАТО ПРИЗНАВАТ, че стратегическата екологична оценка трябва да има важна роля в подготовката и приемането на планове, програми и, до подходящата степен, политики и законодателство, и че широкото прилагане на принципите на оценката на въздействието върху околната среда към планове, програми, политики и законодателство ще подобри още повече систематичния анализ на техните значими екологични въздействия,
   КАТО ПРИЗНАВАТ Конвенцията за достъп до информация, участие на обществеността във вземането на решения и достъпа до правосъдие по екологични въпроси, приета в Орхус, Дания, на 25 юни 1998 г., и отбелязвайки съответните алинеи от Декларацията от Лука, приета на Първата среща на страните,
   КАТО СЪЗНАВАТ следователно важността от осигуряването на участие на обществеността в стратегическата екологична оценка,
   КАТО ПРИЗНАВАТ ползата за здравето и благоденствието на сегашните и бъдещите поколения, която ще е налице, ако необходимостта да се опазва и подобрява здравето на хората бъде взета предвид като неделима част от стратегическата екологична оценка, и признавайки дейността, ръководена от Световната здравна организация в този аспект,
   ЗАГРИЖЕНИ ЗА НЕОБХОДИМОСТТА от и важността на подобрено международно сътрудничество при оценка на трансграничните въздействия върху околната среда, включително здравните въздействия от предложени планове и програми и, до подходящата степен, политики и законодателство,
   СЕ СПОРАЗУМЯХА ЗА СЛЕДНОТО:
   Член 1
   Цел
   Целта на настоящия протокол е да осигури високо ниво на защита на околната среда, включително здравето, чрез:

               а)

               осигуряване на цялостното вземане предвид на екологичните, включително здравните, съображения в разработването на планове и програми;

               б)

               принос към вземането предвид на аспектите на околната среда, включително здравните аспекти, при разработването на политики и законодателство;

               в)

               създаване на ясни, прозрачни и ефективни процедури за стратегическа екологична оценка;

               г)

               осигуряване на участието на обществеността в стратегическата екологична оценка; и

               д)

               интегриране чрез тези средства на аспектите на околната среда, включително здравните аспекти, в мерките и инструментите, предназначени да подпомагат устойчивото развитие.

         Член 2
   Дефиниции
   За целите на настоящия протокол:

               1.

               „Конвенция“ означава Конвенцията за оценка на въздействието върху околната среда в трансграничен контекст.

               2.

               „Страна“ означава, ако в текста не е посочено друго, договаряща страна по настоящия протокол.

               3.

               „Държава на произход“ означава страна или страни по настоящия протокол, под чиято юрисдикция е предвидено разработването на план или програма.

               4.

               „Засегната държава“ означава страна или страни по настоящия протокол, която има вероятност да бъде засегната от трансгранични въздействия върху околната среда и здравето от план или програма.

               5.

               „Планове или програми“ означава планове или програми и всички техни изменения, които са:

                           а)

                           изисквани от законови, нормативни или административни разпоредби; и

                           б)

                           предмет на подготовка и/или приемане от органите на властта или подготвени от орган на властта за приемане чрез одобрена процедура от страна на парламент или правителство.

               6.

               „Стратегическа екологична оценка“ означава оценката на възможните въздействия върху околната среда, включително здравните, съдържаща определянето на обхвата на доклада за екологична оценка и неговото изготвяне, осъществяване на участието на обществеността и провеждане на консултации и вземането предвид на доклада за екологична оценка и на резултатите от участието на обществеността и консултациите в плана или програмата.

               7.

               „Въздействие върху околната среда, включително здравно въздействие“ означава всяко въздействие върху околната среда, включително човешкото здраве, флората, фауната, биоразнообразието, почвата, климата, въздуха, водата, ландшафта, природните места, материалните активи, културното наследство и взаимодействието между тези фактори.

               8.

               „Общественост“ означава едно или повече физически или юридически лица и, в съответствие с действащото национално законодателство, техните сдружения, организации или групи.

         Член 3
   Общи разпоредби
   1.   Всяка страна взема необходимите законови, нормативни и други подходящи мерки за осъществяване на разпоредбите на настоящия протокол в ясна, прозрачна рамка.
   2.   Всяка страна се стреми да осигури длъжностните лица и органите да съдействат и предоставят указания към обществеността по въпроси, за които се отнася настоящият протокол.
   3.   Всяка страна осигурява съответното признаване и помощ за сдружения, организации или групи, подпомагащи опазването на околната среда, включително здравето, в контекста на настоящия протокол.
   4.   Разпоредбите на настоящия протокол не засягат правото на дадена страна да поддържа или въвежда допълнителни мерки по отношение на въпросите, за които се отнася настоящият протокол.
   5.   Всяка страна съдейства за целите на настоящия протокол в съответните международни процеси на вземане на решения и в рамката на съответните международни организации.
   6.   Всяка страна осигурява лицата, упражняващи своите права в съответствие с разпоредбите на настоящия протокол, да не бъдат наказвани, преследвани или обезпокоявани по какъвто и да е начин заради своето участие. Тази разпоредба не засяга правомощията на националните съдилища да налагат поемането на разумни съдебни разноски при съдопроизводства.
   7.   В обхвата на съответните разпоредби на настоящия протокол обществеността трябва да е в състояние да упражнява своите права без дискриминация по отношение на гражданство, националност или местоживеене, а в случая на юридическо лице — без дискриминация по отношение на това, къде е регистрираното му седалище или ефективният център на неговата дейност.
   Член 4
   Приложно поле по отношение на планове и програми
   1.   Всяка страна осигурява извършването на стратегическа екологична оценка за планове и програми в съответствие с параграфи 2, 3 и 4, които е възможно да имат значителни въздействия върху околната среда, включително здравни въздействия.
   2.   Стратегическата екологична оценка се извършва за планове и програми, които се изготвят за селското и горското стопанство, рибарството, енергетиката, промишлеността, включително добив на подземни богатства, транспорта, регионалното развитие, управлението на отпадъците, управлението на водите, телекомуникациите, туризма, устройственото планиране или земеползването, и които дават рамката за съгласуваност за бъдещо разработване на проекти, изброени в приложение I, и на всеки друг проект, изброен в приложение II, изискващ оценка на въздействието върху околната среда според националното законодателство.
   3.   За планове и програми, различни от онези, които са предмет на алинея 2, и които определят рамката за одобряване в бъдеще на разработката на проекти, стратегическата екологична оценка се извършва, ако страната реши така в съответствие с член 5, параграф 1.
   4.   За планове и програми, посочени в параграф 2, за малки територии на местно равнище и за малки изменения на планове и програми, посочени в параграф 2, се извършва стратегическа екологична оценка само ако страната реши така в съответствие с член 5, параграф 1.
   5.   Следните планове и програми не са предмет на настоящия протокол:

               а)

               планове и програми, чиято единствена цел е обслужване на националната отбрана или гражданска защита при аварийни ситуации;

               б)

               финансови или бюджетни планове и програми.

         Член 5
   Преценяване
   1.   Всяка страна определя дали плановете и програмите съгласно член 4, параграф 3 и 4, е вероятно да имат значителни въздействия върху околната среда, включително здравни въздействия, чрез разглеждане на всеки отделен случай или чрез определяне видовете планове и програми, или чрез комбиниране на двата метода. За тази цел всяка страна във всички случаи взема предвид критериите, установени в приложение III.
   2.   Всяка страна осигурява извършване на консултации с органите, отговарящи за околната среда и здравеопазването съгласно член 9, параграф 1, при прилагане на процедурите в съответствие с параграф 1 по-горе.
   3.   Всяка страна полага до подходящата степен усилия да осигури възможности за участие на заинтересованата общественост при преценяването на планове и програми в съответствие с настоящия член.
   4.   Всяка страна осигурява своевременно публичен достъп до заключенията в съответствие с параграф 1, включително и до причините, поради които не се изисква стратегическа екологична оценка, чрез уведомяване на обществеността или чрез други подходящи средства, като електронните средства за информация.
   Член 6
   Обхват
   1.   Всяка страна взема мерки за определяне на съответната информация, която да бъде включена в доклада за екологична оценка в съответствие с член 7, параграф 2.
   2.   Всяка страна осигурява извършване на консултации с компетентните органи по околна среда и здравеопазване съгласно член 9, параграф 1, при определянето на съответната информация, която да бъде включена в доклада за екологична оценка.
   3.   Всяка страна полага до подходящата степен усилия да осигури възможности за участие на заинтересованата общественост при определяне на съответната информация, която да бъде включена в доклада за екологична оценка.
   Член 7
   Доклад за екологична оценка
   1.   Всяка страна осигурява изготвянето на доклад за екологична оценка на планове и програми, които са предмет на стратегическа екологична оценка.
   2.   В съответствие с определения обхват съгласно член 6 докладът за екологична оценка определя, описва и оценява вероятните значителни въздействия върху околната среда, включително здравни въздействия, от прилагането на плана или програмата и неговите разумни алтернативи. Докладът съдържа подобна информация, като посочената в приложение IV, ако е удачно да се изисква, вземайки предвид:

               а)

               настоящите познания и методи за оценка;

               б)

               съдържанието и степента на подробност на плана или програмата и неговия етап в процеса на вземане на решения;

               в)

               интересите на обществеността; и

               г)

               необходимостта от информация за органа, вземащ решение.

         3.   Всяка страна осигурява докладите за екологична оценка да са с достатъчно добро качество с оглед да се изпълнят изискванията на настоящия протокол.
   Член 8
   Участие на обществеността
   1.   Всяка страна осигурява ранни, навременни и ефективни възможности за участие на обществеността, когато са налице всички възможности за избор, в стратегическата екологична оценка на планове и програми.
   2.   Всяка страна, използвайки електронните средства за информация или други подходящи средства, осигурява навременния публичен достъп до проекта на план или програма и доклада за екологична оценка.
   3.   Всяка страна осигурява определянето на заинтересованата общественост, включително на съответните неправителствени организации, за целите на параграфи 1 и 4.
   4.   Всяка страна осигурява на обществеността, посочена в параграф 3, възможност да изрази своето становище по проекта на план или програма и по доклада за екологична оценка в разумен период от време.
   5.   Всяка страна осигурява определянето и публичното огласяване на конкретни мерки за информиране на обществеността и консултации със заинтересованата общественост. За тази цел всяка страна взема предвид до подходящата степен изброеното в приложение V.
   Член 9
   Консултации с компетентните органи по околна среда и здравеопазване
   1.   Всяка страна определя органите, с които да се проведат консултации и които, поради своите специфични компетенции в областта на околната среда или здравеопазването, има вероятност да бъдат заинтересовани по отношение на въздействията върху околната среда, включително здравните въздействия, от прилагането на плана или програмата.
   2.   Проектът на план или програма и докладът за екологична оценка трябва да са на разположение на органите, упоменати в параграф 1.
   3.   Всяка страна осигурява на органите, упоменати в параграф 1, ранна, навременна и ефективна възможност да изразят своето становище по проекта на план или програма и по доклада за екологична оценка.
   4.   Всяка страна определя конкретни мерки за информиране и консултации с органите по околна среда и здравеопазване, упоменати в параграф 1.
   Член 10
   Консултации в трансграничен контекст
   1.   Ако държавата на произход смята, че при прилагането на плана или програмата е вероятно да има значително трансгранично въздействие върху околната среда, включително здравно въздействие, или ако държавата, която има вероятност да бъде засегната в значителна степен, поиска това, държавата на произход уведомява засегнатата държава колкото е възможно по-рано преди одобряването на плана или програмата.
   2.   Това уведомление съдържа, inter alia:

               а)

               проекта на плана или програмата и доклада за екологична оценка, включително информация за възможните трансгранични въздействия върху околната среда, включително здравни въздействия; и

               б)

               информация относно процедурата по вземане на решение, включително указание за разумния времеви график за представяне на коментари.

         3.   Засегнатата държава в срока, указан в уведомлението, посочва на държавата на произход дали желае да участва в консултациите преди одобряването на плана или програмата и ако посочи това, засегнатата държава участва в консултации относно вероятното трансгранично въздействие върху околната среда, включително здравно въздействие, от изпълнението на плана или програмата и мерките, предвидени за предотвратяване, намаляване или отстраняване на неблагоприятните въздействия.
   4.   Ако се извършат подобни консултации, засегнатите държави постигат споразумение по процедурите за осигуряване информирането на заинтересованата общественост и органите, посочени в член 9, параграф 1, в засегнатата държава и възможността да представят в разумен срок тяхното мнение по проекта за плана или програмата и по доклада за екологична оценка.
   Член 11
   Решение
   1.   Всяка страна осигурява при приемането на план или програма да се вземат предвид:

               а)

               заключенията на доклада за екологична оценка;

               б)

               мерките за предотвратяване, намаляване или смекчаване на неблагоприятните последствия, посочени в доклада за екологична оценка; и

               в)

               коментарите, получени в съответствие с членове от 8 до 10.

         2.   Всяка страна осигурява информирането на обществеността, на органите, посочени в член 9, параграф 1, и на страните, консултирани в съответствие с член 10, възможност за достъп до плана или програмата, когато те се одобрят, заедно с изложение, обобщаващо как са били взети предвид коментарите, получени в съответствие с членове от 8 до 10, и причините за приемането им в светлината на разгледаните разумни алтернативи.
   Член 12
   Мониторинг
   1.   Всяка страна провежда мониторинг на значителните въздействия върху околната среда, включително здравни въздействия, от прилагането на планове или програми, приети съгласно член 11, с оглед, inter аlia, да определи на ранен етап непредвидените неблагоприятни въздействия и да бъде в състояние да предприеме подходящи възстановителни действия.
   2.   Резултатите от извършвания мониторинг се предоставят, в съответствие с националното законодателство, на органите, упоменати в член 9, параграф 1, и на обществеността.
   Член 13
   Политики и законодателство
   1.   Всяка страна полага усилия да осигури вземането предвид и интегрирането в подходяща степен на аспектите на околната среда, включително здравни аспекти, в подготовката на нейните предложения за политики и законодателство, които е вероятно да имат значително въздействие върху околната среда, включително здравето.
   2.   При прилагането на параграф 1 всяка страна взема под внимание съответните принципи и елементи от настоящия протокол.
   3.   Всяка страна определя, ако е подходящо, практическите мерки за отчитане и интегриране на аспектите на околната среда, включително здравни аспекти, в съответствие с параграф 1, като държи сметка за необходимостта от прозрачност при процеса на вземане на решения.
   4.   Всяка страна докладва на срещата на страните по Конвенцията, изпълняваща ролята на среща на страните по настоящия протокол, за това, как прилага настоящия член.
   Член 14
   Среща на страните по Конвенцията, изпълняваща ролята на среща на страните по протокола
   1.   Срещата на страните по Конвенцията изпълнява ролята на среща на страните по настоящия протокол. Първата среща на страните по Конвенцията, изпълняваща ролята на среща на страните по настоящия протокол, се провежда не по-късно от една година от датата на влизане в сила на настоящия протокол и заедно със среща на страните по Конвенцията, ако срещата на последните е запланувана за този период. Последващи срещи на страните по Конвенцията, изпълняващи ролята на среща на страните по настоящия протокол, се провеждат заедно със срещите на страните по Конвенцията, освен ако не е решено друго от срещата на страните по Конвенцията, изпълняваща ролята на среща на страните по настоящия протокол.
   2.   Страните по Конвенцията, които не са страни по настоящия протокол, могат да участват като наблюдатели в провеждането на която и да е от сесиите на срещата на страните по Конвенцията, изпълняваща ролята на среща на страните по настоящия протокол. Когато срещата на страните по Конвенцията изпълнява ролята на среща на страните по настоящия протокол, решенията по настоящия протокол се вземат само от страните по настоящия протокол.
   3.   Когато срещата на страните по Конвенцията изпълнява ролята на среща на страните по настоящия протокол, всеки член на бюрото на срещата на страните, представляващ страна по Конвенцията, която същевременно не е страна по настоящия протокол, се замества от друг член, избран от и измежду страните по настоящия протокол.
   4.   Срещата на страните по Конвенцията, изпълняваща ролята на среща на страните по настоящия протокол, извършва редовен преглед на изпълнението на настоящия протокол и за тази цел:

               а)

               извършва преглед на политиките и на методологичните подходи за стратегическа екологична оценка с оглед бъдещо подобряване на процедурите, предвидени в настоящия протокол;

               б)

               обменя информация относно натрупания опит по стратегическа екологична оценка и прилагането на настоящия протокол;

               в)

               търси, когато е подходящо, услугите и сътрудничеството с компетентни органи, имащи опит, който се отнася до постигането на целите на настоящия протокол;

               г)

               създава такива спомагателни органи, каквито сметне за необходимо за прилагането на настоящия протокол;

               д)

               ако е необходимо, разглежда и приема предложения за изменения на настоящия протокол; и

               е)

               планира и предприема допълнителни действия, включително действия, които да се извършват съвместно по реда на настоящия протокол и Конвенцията и които могат да се изискват за постигането на целите на настоящия протокол.

         5.   Процедурните правила на срещата на страните по Конвенцията се прилагат със съответните изменения по реда на настоящия протокол, освен ако не е решено друго с консенсус от срещата на страните, изпълняваща ролята на среща на страните по настоящия протокол.
   6.   На своята първа среща срещата на страните по Конвенцията, изпълняваща ролята на среща на страните по настоящия протокол, разглежда и приема начините за прилагане на процедурите за преглед на съответствието на Конвенцията с настоящия протокол.
   7.   Всяка страна през определени интервали, които следва да бъдат определени от срещата на страните по Конвенцията, изпълняваща ролята на среща на страните по настоящия протокол, докладва на срещата на страните по Конвенцията, изпълняваща ролята на среща на страните по протокола, за мерките, които е взела по прилагането на протокола.
   Член 15
   Връзка с други международни договори
   Съответните разпоредби на настоящия протокол се прилагат, без да се накърняват разпоредбите на конвенциите на ИКЕ/ООН по оценка на въздействието върху околната среда в трансграничен контекст и за достъп до информация, участие на обществеността във вземането на решения и достъпа до правосъдие по екологични въпроси.
   Член 16
   Право на глас
   1.   Всяка страна по настоящия протокол има право на един глас, освен ако не важат разпоредбите на параграф 2 по-долу.
   2.   Регионалните организации за икономическа интеграция, по въпроси от тяхната компетентност, упражняват правото си на глас с брой гласове, равен на броя на техните държави членки, които са страни по настоящия протокол. Такива организации не упражняват своето право на глас, ако техните държави членки упражняват своите права, и обратното.
   Член 17
   Секретариат
   Секретариатът, създаден в съответствие с член 13 от Конвенцията, служи като секретариат на настоящия протокол и разпоредбите на член 13, букви от а) до в) от Конвенцията за функциите на секретариата се прилагат със съответните изменения към настоящия протокол.
   Член 18
   Приложения
   Приложенията към настоящия протокол представляват неделима част от него.
   Член 19
   Изменения на протокола
   1.   Всяка страна може да предлага изменения на настоящия протокол.
   2.   Предмет на параграф 3, процедурата за предлагане, приемане и влизане в сила на измененията по Конвенцията, залегнали в член 14, параграфи от 2 до 5 от Конвенцията, се прилага със съответните изменения към измененията на настоящия протокол.
   3.   За целите на настоящия протокол три четвърти от страните, изисквани за влизане в сила на изменението за страните, които са го ратифицирали, одобрили или приели, се изчисляват на базата на броя на страните към датата на приемане на изменението.
   Член 20
   Уреждане на спорове
   Разпоредбите на член 15 от Конвенцията за уреждане на спорове се прилагат със съответните изменения към настоящия протокол.
   Член 21
   Подписване
   Настоящият протокол е открит за подписване в Киев (Украйна) от 21 до 23 май 2003 г. и след това в главната квартира на Организацията на обединените нации в Ню Йорк до 31 декември 2003 г. за държавите членки на Икономическата комисия за Европа, както и за държавите с консултативен статут в Икономическата комисия за Европа в съответствие с параграфи 8 и 11 от Резолюция 36 (IV) на Икономическия и социален съвет от 28 март 1947 г. и за регионални организации за икономическа интеграция, създадени от суверенни държави членки на Икономическата комисия за Европа, на които техните държави членки са прехвърлили компетенции по въпроси, уреждани с настоящия протокол, включително компетенциите за сключване на договори по тези въпроси.
   Член 22
   Депозитар
   Генералният секретар на Организацията на обединените нации действа като депозитар на настоящия протокол.
   Член 23
   Ратификация, приемане, утвърждаване и присъединяване
   1.   Настоящият протокол е предмет на ратификация, приемане или утвърждаване от подписалите го държави и регионални организации за икономическа интеграция, упоменати в член 21.
   2.   Настоящия протокол е открит за присъединяване от 1 януари 2004 г. за държавите и регионалните организации за икономическа интеграция, упоменати в член 21.
   3.   Всяка друга държава, която не е упомената в параграф 2 по-горе и която е член на Организацията на обединените нации, може да се присъедини към настоящия протокол след одобрение от срещата на страните по Конвенцията, изпълняваща ролята на среща на страните по протокола.
   4.   Всяка регионална организация за икономическа интеграция, упомената в член 21, която стане страна по настоящия протокол, без никоя от нейните държави членки да бъде страна, е обвързана с всички задължения по настоящия протокол. Ако една или повече такива държави членки на организацията са страни по настоящия протокол, организацията и нейните държави членки вземат решение относно съответните им отговорности в изпълнение на техните задължения по настоящия протокол. В такива случаи организацията и нейните държави членки не могат едновременно да се ползват от правата, произтичащи от настоящия протокол.
   5.   В своите документи за ратификация, приемане, утвърждаване или присъединяване регионалните организации за икономическа интеграция, упоменати в член 21, декларират обхвата на своите компетенции с оглед въпросите, уреждани от настоящия протокол. Тези организации също така информират депозитаря за всяко съответно изменение на обхвата на техните компетенции.
   Член 24
   Влизане в сила
   1.   Настоящия протокол влиза в сила на деветдесетия ден след датата на депозиране на шестнадесетия документ за ратификация, приемане, утвърждаване или присъединяване.
   2.   За целите на параграф 1 по-горе всеки документ, депозиран от регионална организация за икономическа интеграция, упомената в член 21, не се разглежда като допълнителен към тези, депозирани от държавите членки на такава организация.
   3.   За всяка страна или регионална организация за икономическа интеграция, упомената в член 21, която ратифицира, приеме или утвърди настоящия протокол или се присъедини към него след депозирането на шестнадесетия документ за ратификация, приемане, утвърждаване или присъединяване, протоколът влиза в сила на деветдесетия ден след датата на депозиране от страна на такава държава или организация на нейния документ за ратификация, приемане, утвърждаване или присъединяване.
   4.   Настоящият протокол се отнася до планове, програми, политики и законодателство, за които първият формален подготвителен акт е последващ по отношение на датата, на която настоящият протокол влиза в сила. Ако страна, под чиято юрисдикция се предвижда подготовката на план, програма, политика или законодателство, е една от онези, за които се отнася параграф 3, настоящият протокол се отнася до планове, програми, политики и законодателство, за които първият формален подготвителен акт е последващ по отношение на датата, на която настоящият протокол влиза в сила за тази страна.
   Член 25
   Оттегляне
   По всяко време след като са изминали четири години от датата, на която настоящият протокол е влязъл в сила за дадена страна, тя може да се оттегли от протокола след писмено уведомление до депозитаря. Всяко такова оттегляне влиза в сила на деветдесетия ден след датата на неговото получаване от депозитаря. Всяко такова оттегляне не касае прилагането на членове от 5 до 9, 11 и 13 по отношение на стратегическа екологична оценка по реда на настоящия протокол, която вече е започнала, или прилагането на член 10 по отношение на уведомление или искане, които вече са били направени, преди оттеглянето да влезе в сила.
   Член 26
   Автентични текстове
   Оригиналът на настоящия протокол, чиито английски, френски и руски текст са еднакво автентични, се депозира при генералния секретар на Организацията на обединените нации.

      В УВЕРЕНИЕ НА ГОРЕПОСОЧЕНОТО долуподписаните, упълномощени по съответния ред за това, подписаха настоящия протокол.
      СЪСТАВЕНО в Киев (Украйна) на двадесет и първи май две хиляди и трета година.

   ПРИЛОЖЕНИЕ I
   Списък на проектите съгласно член 4, параграф 2

               1.

               Рафинерии за суров нефт (с изключение на производството само на смазочни материали от суров нефт) и инсталации за газификация и втечняване на 500 тона или повече на ден въглища или битуминозни шисти.

               2.

               Топлоелектрически централи и други горивни инсталации с топлинна мощност 300 мегавата или повече и ядрени електроцентрали и други ядрени реактори (с изключение на изследователски инсталации за производството и преработването на делящи се или обогатени материали, чиято максимална мощност не надхвърля 1 киловат непрекъснато топлинно натоварване).

               3.

               Инсталации, предназначени единствено за производство или обогатяване на ядрени горива, за преработване на отработени ядрени горива или за съхраняване, депониране или преработване на радиоактивни отпадъци.

               4.

               Големи инсталации за производство на чугун и стомана (първично топене) и за производство на цветни метали.

               5.

               Инсталации за добив на азбест и за преработка и преобразуване на азбест и азбестосъдържащи продукти: за азбестоциментовите продукти с годишно производство над 20 000 тона крайна продукция; за фрикционните материали с годишно производство над 50 тона крайна продукция; и за други производства, използващи азбест, с обем над 200 тона годишно.

               6.

               Интегрирани химически инсталации.

               7.

               Строителство на автомагистрали, експресни пътища (1) и линии за железопътен трафик на големи разстояния и на летища (2) с дължина на основната писта за излитане и кацане 2 100 метра или повече.

               8.

               Тръбопроводи с голям диаметър за транспортиране на нефт и газ.

               9.

               Товарно-разтоварни пристанища, както и вътрешни водни пътища и пристанища за вътрешно корабоплаване, които позволяват приемането на съдове с тонаж над 1 350 тона.

               10.

               Инсталации за обезвреждане чрез изгаряне, химично третиране или депониране на токсични или опасни отпадъци.

               11.

               Големи язовири и водохранилища.

               12.

               Дейности по добив на подземни води в случаите, когато годишният обем на добиваната вода възлиза на 10 милиона кубични метра или повече.

               13.

               Производство на целулоза и хартия с дневна продукция 200 тона дневно или повече след въздушно сушене.

               14.

               Широкомащабен добив, извличане и обогатяване на място на метални руди или въглища.

               15.

               Добив на въглеводороди навътре от брега на морето.

               16.

               Големи съоръжения за съхраняване на нефт, нефтопродукти и химични продукти.

               17.

               Обезлесяване на големи площи.

      (1)  За целите на настоящия протокол:

               —

               „Автомагистрала“ означава път, специално предназначен и построен за движение на моторни превозни средства, който не обслужва крайпътната собственост и който:

                           а)

                           е снабден, с изключение само на специални отсечки или временно, с отделни пътни платна за движение в двете посоки, разделени едно от друго с разделителна ивица, която не е предназначена за движение, или, по изключение, по друг начин;

                           б)

                           не пресича на едно ниво никакъв път, железопътна или трамвайна линия или пешеходна пътека; и

                           в)

                           е обозначен специално чрез пътни знаци като автомагистрала.

               —

               „Експресен път“ означава път, предназначен за движение на моторни превозни средства, достъпът до който е възможен само от кръстовища на различни нива или регулирани пътища.

      (2)  За целите на настоящия протокол „летище“ означава летище, което съответства на дефиницията в Чикагската Конвенция от 1944 г., създаваща Международната организация за гражданско въздухоплаване (приложение 14).
   ПРИЛОЖЕНИЕ II
   Всички останали проекти съгласно член 4, параграф 2

               1.

               Проекти за комасация на селскостопански земи.

               2.

               Проекти за използване на необработваеми земи или полупустеещи земи за интензивни селскостопански цели.

               3.

               Проекти за управление на водите за селското стопанство, включително проекти за напояване и пресушаване на земи.

               4.

               Съоръжения за интензивно животновъдство (включително за домашни птици).

               5.

               Първично залесяване и обезлесяване с цел промяна на предназначението на земята.

               6.

               Интензивно развъждане на риба.

               7.

               Ядрени електроцентрали и други ядрени реактори (1), включително демонтиране или извеждане от експлоатация на такива електроцентрали или реактори (с изключение на изследователски инсталации за производство и преработване на делящи се и обогатени материали, чиято максимална мощност не надхвърля 1 киловат непрекъснато топлинно натоварване), които не са включени в приложение I.

               8.

               Строителство на надземни електропроводи с напрежение 220 киловолта или повече и дължина 15 километра или повече и други проекти за пренос на електрическа енергия чрез надземни кабели.

               9.

               Промишлени съоръжения за производство на електричество, пара и гореща вода.

               10.

               Промишлени съоръжения за пренос на газ, пара и топла вода.

               11.

               Надземно складиране на горива и природен газ.

               12.

               Подземно складиране на горими газове.

               13.

               Промишлено брикетиране на въглища и лигнит.

               14.

               Съоръжения за производство на водноелектрическа енергия.

               15.

               Съоръжения за производство на електроенергия посредством силата на вятъра (ветрови инсталации).

               16.

               Съоръжения, които не са включени в приложение I, предназначени:

                           —

                           за производството или обогатяването на ядрено гориво;

                           —

                           за обработване на ядрено облъчено гориво;

                           —

                           за окончателното погребване на облъчено ядрено гориво;

                           —

                           единствено за окончателно погребване на радиоактивни отпадъци;

                           —

                           единствено за съхраняването (планирано за повече от 10 години) на облъчено ядрено гориво на площадка, различна от тази, на която са произведени; или

                           —

                           за обработката и съхраняването на радиоактивни отпадъци.

               17.

               Кариери, открити рудници и добив на торф, които не са включени в приложение I.

               18.

               Рудници с подмезен добив, които не са включени в приложение I.

               19.

               Изземване на инертни материали от море или река чрез драгиране.

               20.

               Дълбоки сондажи (включително геотермални сондажи, сондажи за съхраняване на ядрени отпадъчни материали, сондажи за водоснабдяване), с изключение на сондажи за изследване стабилността на геоложката основа.

               21.

               Повърхностни промишлени инсталации за добив на въглища, нефт, природен газ и руди, както и битуминозни шисти.

               22.

               Интегрирани съоръжения за първично топене на чугун и стомана, които не са включени в приложение I.

               23.

               Инсталации за производство на чугун или стомана (първично или вторично топене), включително непрекъснато леене.

               24.

               Инсталации за преработка на черни метали (горещо валцуване, ковашко пресоване, защитни покрития от разтопен метал).

               25.

               Леярни за черни метали.

               26.

               Инсталации за производство на цветни нерафинирани метали от руди, рудни концентрати или вторични суровини от метали чрез металургични, химични и електролитни процеси, които не са включени в приложение I.

               27.

               Инсталации за топене на цветни метали, включително производство на сплави, с изключение на благородни метали, включително извлечени продукти (рафиниране, леене в леярски цехове и др.), които не са включени в приложение I.

               28.

               Инсталации за повърхностна обработка на метали и пластмаси чрез електролитни или химични процеси.

               29.

               Производство и монтаж на моторни превозни средства и производство на автомобилни двигатели.

               30.

               Корабостроителници.

               31.

               Инсталации за производство и ремонт на самолети.

               32.

               Производство на железопътни съоръжения.

               33.

               Земни работи, извършвани с взривни вещества.

               34.

               Инсталации за пържене и агломерация на метални руди.

               35.

               Коксови пещи (суха дестилация на въглища).

               36.

               Инсталации за производство на цимент.

               37.

               Инсталации за производство на стъкло, включително стъклени влакна.

               38.

               Инсталации за топене на минерални вещества, включително производството на минерални влакна.

               39.

               Производство на керамични изделия чрез печене, в т.ч. керемиди, тухли, огнеупорни тухли, плочи, каменинови изделия или порцелан.

               40.

               Инсталации за производство на химични вещества или преработка на междинни продукти, които не са включени в приложение I.

               41.

               Производство на пестициди и фармацевтични продукти, бои и лакове, еластомери и пероксиди.

               42.

               Съоръжения за съхраняване на нефт, нефтопродукти или химически вещества, които не са включени в приложение I.

               43.

               Производство на растителни и животински масла и мазнини.

               44.

               Пакетиране и консервиране на животински и растителни продукти.

               45.

               Производство на млечни продукти.

               46.

               Производство на бира и малц.

               47.

               Производство на захарни изделия и сиропи.

               48.

               Кланици.

               49.

               Инсталации за промишлено производство на нишесте.

               50.

               Фабрики за рибно брашно и рибно масло.

               51.

               Захарни заводи.

               52.

               Промишлени инсталации за производство на целулоза, хартия и картон, които не са включени в приложение I.

               53.

               Инсталации за първична обработка или боядисване на влакна или текстил.

               54.

               Инсталации за дъбене на необработени и сурови кожи.

               55.

               Инсталации за преработване и производство на целулоза.

               56.

               Производство и преработка на продукти на базата на еластомери.

               57.

               Инсталации за производство на изкуствени минерални влакна.

               58.

               Инсталации за обезвреждане или унищожаване на взривни вещества.

               59.

               Инсталации за производство на азбест и на продукти, съдържащи азбест, които не са включени в приложение I.

               60.

               Скотобойни (кланици) за стари коне.

               61.

               Съоръжения за изпитване на двигатели, турбини или реактори.

               62.

               Постоянни състезателни писти и писти за изпитване на моторни превозни средства.

               63.

               Тръбопроводи за транспортиране на газ или нефт, които не са включени в приложение I.

               64.

               Тръбопроводи за транспортиране на химически вещества с диаметър повече от 800 mm и дължина повече от 40 km.

               65.

               Строителство на железопътни линии и съоръжения за комбиниран превоз и смесени терминали, които не са включени в приложение I.

               66.

               Строителство на трамвайни трасета, подземни и надземни железници, висящи линии или други подобни линии от определен тип, използвани изключително или главно за превоз на пътници.

               67.

               Строителство на пътища, включително изместване и/или разширение на съществуващи пътища, които не са включени в приложение I.

               68.

               Строителство на пристанища, пристанищни съоръжения, включително рибарски пристанища, които не са включени в приложение I.

               69.

               Строителство на вътрешни водни пътища и пристанища за вътрешното корабоплаване, които не са включени в приложение I.

               70.

               Търговски пристанища, товарно-разтоварни пирсове, свързани със сушата, и външни пристанища, които не са включени в приложение I.

               71.

               Изграждане на канали и аварийни съоръжения срещу наводнения.

               72.

               Строителство на летища (2), които не са включени в приложение I.

               73.

               Инсталации за обезвреждане на отпадъци (включително депа), които не са включени в приложение I.

               74.

               Инсталации за изгаряне или химично третиране на неопасни отпадъци.

               75.

               Съхраняване на метален скрап, включително скрап от моторни превозни средства.

               76.

               Депа за утайки от пречиствателни станции.

               77.

               Добив на подземни води и изкуствен оборот на подземни води, които не са включени в приложение I.

               78.

               Проекти за прехвърляне на водни ресурси между речни басейни.

               79.

               Пречиствателни станции за отпадъчни води.

               80.

               Язовири и други съоръжения за събиране или за дългосрочно или постоянно съхраняване на вода, които не са включени в приложение I.

               81.

               Крайбрежна дейност за борба с ерозията и крайбрежни съоръжения, които водят до изменение на бреговата линия, чрез изграждане например на диги, вълноломи, буни и други защитни съоръжения, с изключение на поддръжката и реконструкцията на тези съоръжения.

               82.

               Съоръжения на аквадукти за далечен пренос.

               83.

               Ски писти, ски влекове, лифтове и съоръжения към тях.

               84.

               Морски съоръжения.

               85.

               Ваканционни селища, хотелски комплекси извън урбанизирани територии и съпътстващи дейности.

               86.

               Постоянни къмпинги и места за паркиране на каравани.

               87.

               Паркове със специално предназначение.

               88.

               Проекти за изграждане на индустриални зони.

               89.

               Проекти за обществено строителство, включително строителство на търговски центрове и паркинги.

               90.

               Пресушаване на земи от морето.

      (1)  За целите на настоящия протокол ядрените електроцентрали и други ядрени реактори престават да бъдат такива съоръжения, след като цялото ядрено гориво и други радиоактивно замърсени елементи са били отстранени окончателно от площадката с оборудването.

      (2)  За целите на настоящия протокол „летище“ означава летище, което съответства на дефиницията в Чикагската Конвенция от 1944 г., създаваща Международната организация за гражданско въздухоплаване (приложение 14).
   ПРИЛОЖЕНИЕ III
   Критерии за определяне на възможното значително въздействие върху околната среда, включително здравно въздействие, в съответствие с член 5, параграф 1

               1.

               Съответствието на плана или програмата по отношение на интегрирането на екологични, включително здравни съображения, в частност с оглед подпомагането на устойчивото развитие.

               2.

               Степента, до която планът или програмата дават рамка за проекти и други дейности или по отношение на разположение, естество, размер и условия на експлоатация, или чрез разпределяне на ресурси.

               3.

               Степента, до която планът или програмата оказва въздействие върху други планове и програми, включително онези в йерархията.

               4.

               Екологични, включително здравни проблеми, свързани с плана или програмата.

               5.

               Естеството на въздействията върху околната среда, включително здравните въздействия, като вероятност, продължителност, честота, обратимост, величина и разпространение (например географска област или брой на населението, които има вероятност да бъдат засегнати).

               6.

               Рисковете за околната среда, включително здравето.

               7.

               Трансграничното естество на въздействията.

               8.

               Степента, до която планът или програмата ще засегнат ценни или чувствителни области, включително ландшафти с признат национален или международен статут на защитени.

         ПРИЛОЖЕНИЕ IV
   Информация съгласно член 7, параграф 2

               1.

               Съдържанието и основните цели на плана или програмата и тяхната връзка с други планове или програми.

               2.

               Съответните аспекти на състоянието на околната среда в настоящия момент, включително здравето, и тяхното евентуално развитие, ако планът или програмата не бъдат осъществени.

               3.

               Характеристиките на околната среда, включително здравето, в области, които има вероятност да бъдат засегнати в значителна степен.

               4.

               Екологични, включително здравни проблеми, които имат отношение към плана или програмата.

               5.

               Екологичните, включително здравни цели, поставени на международно, национално и други нива, които имат отношение към плана или програмата, и начините, по които тези цели и други екологични, включително здравни съображения, са били взети предвид в процеса на подготовката.

               6.

               Възможните значителни въздействия върху околната среда, включително здравни въздействия (1), както са дефинирани в член 2, параграф 7.

               7.

               Мерки за предотвратяване, намаляване или смекчаване на значителните неблагоприятни въздействия върху околната среда, включително здравето, които биха могли да се получат в резултат от изпълнението на плана или програмата.

               8.

               Посочване на причините за избор на разглежданите алтернативи и описание на начина, по който е била извършена оценката, включително трудностите при осигуряването на информацията, която да бъде включена, като например технически несъвършенства и недостиг на знания.

               9.

               Мерките, предвидени за мониторинг на въздействията върху околната среда, включително здравни въздействия, от прилагането на плана или програмата.

               10.

               Вероятните значителни трансгранични въздействия върху околната среда, включително здравни въздействия.

               11.

               Нетехническо резюме на осигурената информация.

      (1)  Тези въздействия трябва да включват вторични, кумулативни, синергични, кратко-, средно- и дългосрочни, постоянни и временни, положителни и отрицателни въздействия.
   ПРИЛОЖЕНИЕ V
   Информация съгласно член 8, параграф 5

               1.

               Предложеният план или програма и неговото естество.

               2.

               Институцията, отговорна за неговото приемане.

               3.

               Предвидената процедура, включително:

                           а)

                           начало на процедурата;

                           б)

                           възможностите за участие на обществеността;

                           в)

                           времето и мястото на провеждане на всяко предвидено обществено обсъждане;

                           г)

                           институцията, от която може да бъде получена съответната информация и където съответната информация е предоставена, за да може обществеността да се запознае с нея;

                           д)

                           институцията, до която могат да бъдат изпращани коментари или въпроси, и срокът за предаването на коментарите и въпросите; и

                           е)

                           каква информация за околната среда, включително здравето, е налична, която е свързана с предложения план или програма.

               4.

               Дали планът или програмата има вероятност да бъдат предмет на процедура за трансгранична оценка.


title: Решение на Съвета от 29 май 2006 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания и за отмяна на Решение 2005/930/EО

text:
Важна правна забележка

|

32006D0379

Официален вестник n° L 144 , 31/05/2006 стр. 0021 - 0023 Официален вестник n° L 294 , 25/10/2006 стр. 0169 - 0171

		20060529Решение на Съветаот 29 май 2006 годиназа прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания и за отмяна на Решение 2005/930/EО(2006/379/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Регламент (EО) № 2580/2001 от 27 декември 2001 г. относно специални ограничителни мерки за борба с тероризма, насочени срещу определени лица и образувания [1], и по-специално член 2, параграф 3 от него,като има предвид, че:(1) На 21 декември 2005 г. Съветът прие Решение 2005/930/EО за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания в рамките на борбата срещу тероризма и за отмяна на Решение 2005/848/EО [2].(2) Взето бе решение да се приеме обновен списък на лица, групи и образувания, за които се прилага Регламент (EО) № 2580/2001,РЕШИ:Член 1Списъкът, постановен в член 2, параграф 3 от Регламент (EО) № 2580/2001, се заменя със следния:"1. Лица1. ABOU, Rabah Naami (a.k.a. Naami Hamza; a.k.a. Mihoubi Faycal; a.k.a. Fellah Ahmed; a.k.a. Dafri Rèmi Lahdi), роден на 1.2.1966 г. в Algiers (Алжир) (член на аl-Takfir и al-Hijra)2. ABOUD, Maisi (a.k.a. The Swiss (Швейцария) Abderrahmane), роден на 17.10.1964 г. в Algiers (Алжир) (член на аl-Takfir и al-Hijra)3. AL-MUGHASSIL, Ahmad Ibrahim (a.k.a. ABU OMRAN; a.k.a. AL-MUGHASSIL, Ahmed Ibrahim), роден на 26.6.1967 г. в Qatif-Bab al Shamal, Саудитска Арабия; гражданин на Саудитска Арабия4. AL-NASSER, Abdelkarim Hussein Mohamed, роден в Al Ihsa, Саудитска Арабия; гражданин на Саудитска Арабия5. AL YACOUB, Ibrahim Salih Mohammed, роден на 16.10.1966 г. в Tarut, Саудитска Арабия; гражданин на Саудитска Арабия6. ARIOUA, Azzedine, роден на 20.11.1960 г. в Costantine (Алжир) (член на аl-Takfir и al-Hijra)7. ARIOUA, Kamel (a.k.a. Lamine Kamel), роден на 18.8.1969 г. в Costantine (Алжир) (член на аl-Takfir и al-Hijra)8. ASLI, Mohamed (a.k.a. Dahmane Mohamed), роден на 13.5.1975 г. в Ain Taya (Алжир) (член на аl-Takfir и al-Hijra)9. ASLI, Rabah, роден на 13.5.1975 г. в Ain Taya (Алжир) (член на аl-Takfir и al-Hijra)10. ATWA, Ali (a.k.a. BOUSLIM, Ammar Mansour; a.k.a. SALIM, Hassan Rostom), Ливан, роден през 1960 г. в Ливан; гражданин на Ливан11. DARIB, Noureddine (a.k.a. Carreto; a.k.a. Zitoun Mourad), роден на 1.2.1972 г. в Алжир (член на аl-Takfir и al-Hijra)12. DJABALI, Abderrahmane (a.k.a. Touil), роден на 1.6.1970 г. в Алжир (член на аl-Takfir и al-Hijra)13. EL-HOORIE, Ali Saed Bin Ali (a.k.a. AL-HOURI, Ali Saed Bin Ali; a.k.a. EL-HOURI, Ali Saed Bin Ali), роден на 10.7.1965 г. или 11.7.1965 г. в El Dibabiya, Саудитска Арабия; гражданин на Саудитска Арабия14. FAHAS, Sofiane Yacine, роден на 10.9.1971 г. в Algiers (Алжир) (член на аl-Takfir и al-Hijra)15. IZZ-AL-DIN, Hasan (a.k.a GARBAYA, Ahmed; a.k.a. SA-ID; a.k.a. SALWWAN, Samir), Ливан, роден през 1963 г. в Ливан, гражданин на Ливан16. LASSASSI, Saber (a.k.a. Mimiche), роден на 30.11.1970 г. в Constantine (Алжир) (член на аl-Takfir и al-Hijra)17. MOHAMMED, Khalid Shaikh (a.k.a. ALI, Salem; a.k.a. BIN KHALID, Fahd Bin Adballah; a.k.a. HENIN, Ashraf Refaat Nabith; a.k.a. WADOOD, Khalid Adbul), роден на 14.4.1965 г. или 1.3.1964 г. в Пакистан, № на паспорт: 48855518. MOKTARI, Fateh (a.k.a. Ferdi Omar), роден на 26.12.1974 г. в Hussein Dey (Алжир) (член на аl-Takfir и al-Hijra)19. MUGHNIYAH, Imad Fa'iz (a.k.a. MUGHNIYAH, Imad Fayiz), Старши разузнавателен агент на HIZBALLAH, роден на 7.12.1962 г. в Tayr Dibba, Ливан, № на паспорт: 432298 (Ливан)20. NOUARA, Farid, роден на 25.11.1973 г. в Algiers (Алжир) (член на аl-Takfir и al-Hijra)21. RESSOUS, Hoari (a.k.a. Hallasa Farid), роден на 11.9.1968 г. в Algiers (Алжир) (член на аl-Takfir и al-Hijra)22. SEDKAOUI, Noureddine (a.k.a. Nounou), роден на 23.6.1963 г. в Algiers (Алжир) (член на аl-Takfir и al-Hijra)23. SELMANI, Abdelghani (a.k.a. Gano), роден на 14.6.1974 г. в Algiers (Алжир) (член на аl-Takfir и al-Hijra)24. SENOUCI, Sofiane, роден на 15.4.1971 г. в Hussein Dey (Алжир) (член на аl-Takfir и al-Hijra)25. SISON, Jose Maria (a.k.a. Armando Liwanag, a.k.a. Joma, лидер на Комунистическата партия на Филипините, включително ННА (NPA), роден на 8.2.1939 г. в Cabugao, Филипините26. TINGUALI, Mohammed (a.k.a. Mouh di Kouba), роден на 21.4.1964 г. в Blida (Алжир) (член на аl-Takfir и al-Hijra)2. Групи и организации1. Организация Абу Нидал (ANO), (a.k.a. Революционен съвет Фатах, Арабски революционни отряди, Черният септември и Революционна организация на мюсюлманите социалисти2. Отряд на мъчениците Ал-Акса3. Ал-Акса (Al-Aqsa e.V.)4. аl-Takfir и al-Hijra5. Aum Shinrikyo (a.k.a. AUM, a.k.a. Aum Supreme Truth (Върховната истина на Аум), a.k.a. Aleph)6. Babbar Khalsa7. Комунистическа партия на Филипините, включително Нова народна армия (NPA), Филипините, свързана със Сисон Хосе Мария (Sison Jose Maria C.) (a.k.a. Armando Liwanag, a.k.a. Joma, лидер на Комунистическата партия на Филипините, включително ННА (NPA)8. Гамаа ал-Исламия (Ислямска група) (a.k.a. Al-Gama'a al-Islamiyya, IG)9. Фронт на великите ислямски източни воини (IBDA-C)10. Хамас (Hamas) (включително Хамас ал-Дин ал-Касем (Hamas-Izz al-Din al-Qassem)11. Hizbul Mujahideen (HM)12. Фондация Света земя за подпомагане и развитие13. Международна младежка федерация на сикхите (ISYF)14. Kahane Chai (Kach)15. Силата на Калистан Зиндабад (KZF)16. Кюрдистанска работническа партия (PKK), (a.k.a. KADEK; a.k.a. KONGRA-GEL)17. Освободителните тигри на Тамил Еелам (LTTE)18. Организация Муджахидин-е Кхалк (Mujahedin-e Khalq Organisation) (MEK или MKO) (без "Национален съвет за съпротива на Иран" (NCRI) (a.k.a. Национална освободителна армия на Иран (NLA, нападателното крило на MEK), Народен Муджахидин на Иран (PMOI), Мюсюлманско иранско студенстско общество19. Национална освободителна армия (Ejército de Liberación Nacional)20. Палестински освободителен фронт (PLF)21. Палестински ислямски джихад (PIJ)22. Народен фронт за освобождение на Палестина (PFLP)23. Народен фронт за освобождение на Палестина — Главно командване (a.k.a. PFLP — General Command)24. Революционни въоръжени сили на Колумбия (FARC)25. Революционна народна освободителна армия/фронт/партия (DHKP/C) (a.k.a. Devrimci Sol (Революционна левица), Dev Sol)26. Сендеро Луминосо (SL) (Sendero Luminoso)27. Stichting Al Aqsa (a.k.a. Stichting Al Aqsa (Нидерландия), a.k.a. Al Aqsa Nederland (Нидерландия)28. Обединени самоотбранителни сили/група на Колумбия (AUC) (Autodefensas Unidas de Colombia)."Член 2Решение 2005/930/EО се отменя.Член 3Настоящото решение се публикува в Официален вестник на Европейския съюз.То влиза в сила в деня на публикуването му.Съставено в Брюксел на 29 май 2006 година.За СъветаПредседателM. Bartenstein[1] ОВ L 344, 28.12.2001 г., стр. 70. Регламент, последно изменен с Регламент (ЕО) № 1957/2005 на Комисията (ОВ L 314, 30.11.2005 г., стр. 16).[2] ОВ L 340, 23.12.2005 г., стр. 64.--------------------------------------------------


title: Решение на Комисията от 28 юни 1995 година за сключване на Споразумение за прилагане между Европейската общност за атомна енергия, представлявана от Комисията на Европейските общности, и Atomic Energy of Canada Limited, в качеството му на изпълнител, определен от правителството на Канада във връзка с участието на Канада в приноса на Европейската общност по атомна енергия към дейностите по инженерен дизайн (ЕDА) за Международния термоядрен експериментален реактор (ITER)

text:
Важна правна забележка

|

31995D0356

Официален вестник n° L 211 , 06/09/1995 стр. 0039 - 0039 специално чешко издание глава 11 том 23 стр. 125  - 125 специално испанско издание глава 11 том 23 стр. 125  - 125 специално унгарско издание глава 11 том 23 стр. 125  - 125 специално литвийско издание глава 11 том 23 стр. 125  - 125 LV.ES глава 11 том 23 стр. 125  - 125 MT.ES глава 11 том 23 стр. 125  - 125 PL.ES глава 11 том 23 стр. 125  - 125 SK.ES глава 11 том 23 стр. 125  - 125 специално словенско издание глава 11 том 23 стр. 125  - 125

		19950628Решение на Комисиятаот 28 юни 1995 годиназа сключване на Споразумение за прилагане между Европейската общност за атомна енергия, представлявана от Комисията на Европейските общности, и Atomic Energy of Canada Limited, в качеството му на изпълнител, определен от правителството на Канада във връзка с участието на Канада в приноса на Европейската общност по атомна енергия към дейностите по инженерен дизайн (ЕDА) за Международния термоядрен експериментален реактор (ITER)(95/356/Евратом)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност за атомна енергия, и по-специално член 101, параграф 3 от него,като има предвид, че меморандумът за разбирателство и сътрудничество между Европейската общност за атомна енергия и правителството на Канада в областта на контролираната ядрена реакция [1] е сключен на 25 юли 1995 г.;като има предвид, че Споразумението между Европейската общност за атомна енергия, правителството на Япония, правителството на Руската федерация и правителството на Съединените американски щати за сътрудничество в дейностите по инженерния дизайн за Международния термоядрен експериментален реактор (ITER) [2] е сключено на 21 юли 1992 г.,РЕШИ:Член 1Споразумението за прилагане между Европейската общност за атомна енергия, представлявана от Комисията на Европейските общности, и Atomic Energy of Canada Limited, в качеството му на изпълнител, определен от правителството на Канада във връзка с участието на Канада в приноса на Европейската общност за атомна енергия към дейностите по инженерен дизайн (ЕDА) за Международния термоядрен експериментален реактор (ITER) се сключва от името на Общността.Текстът на Споразумението за прилагане е приложен като допълнение към настоящото решение.Член 2Членът на Комисията, който отговаря за наука, научноизследователска и развойна дейност или друг посочен неин представител, е упълномощен да подпише споразумението за прилагане, с цел да обвърже Европейската общност за атомна енергия.Съставено в Брюксел на 28 юни 1995 година.За КомисиятаJacques SanterПредседател[1] ОВ L 211, 6.9.1995 г., стр. 31.[2] ОВ L 244, 26.8.1992 г., стр. 13.--------------------------------------------------


title: 2010/31/ЕС: Решение на Съвета от 18 януари 2010 година за назначаване на трима членове и двама заместник-членове от Белгия в Комитета на регионите

text:
               20.1.2010

               BG

               Официален вестник на Европейския съюз

               L 14/8

         РЕШЕНИЕ НА СЪВЕТА
   от 18 януари 2010 година
   за назначаване на трима членове и двама заместник-членове от Белгия в Комитета на регионите
   (2010/31/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Белгия,
   като има предвид, че:

               (1)

               На 24 януари 2006 г. Съветът прие Решение 2006/116/ЕО за назначаване на членове и заместник-членове на Комитета на регионите за периода от 26 януари 2006 г. до 25 януари 2010 г. (1)

               (2)

               След изтичането на мандата на г-н Geert BOURGEOIS, г-н Dirk VAN MECHELEN и г-н Jos CHABERT се освободиха три места за членове на Комитета на регионите. След изтичането на мандата на г-жа Evelyne HUYTEBROECK и г-н Pascal SMET се освободиха две места за заместник-членове на Комитета на регионите,

         РЕШИ:
   Член 1
   (Пре)назначават се в Комитета на регионите за остатъка от мандата, а именно до 25 януари 2010 г.:

               а)

               за членове:

                           —

                           г-н Geert BOURGEOIS, viceminister-president van de Vlaamse Regering en Vlaams Minister van Bestuurszaken, Binnenlands Bestuur, Inburgering, Toerisme en Vlaamse Rand (промяна на мандата),

                           —

                           г-н Dirk VAN MECHELEN, Vlaams volksvertegenwoordiger (промяна на мандата),

                           —

                           г-н Jos CHABERT, opvolger in het Brussels Parlement (промяна на мандата),

                     и

               б)

               за заместник-членове:

                           —

                           г-н Yaron PESZTAT, Membre du Parlement de la Région de Bruxelles-Capitale,

                           —

                           г-н Jean-Luc VANRAES, Minister van Financiën, Begroting, Openbaar Ambt en Externe Betrekkingen van de Brusselse Hoofdstedelijke Regering.

         Член 2
   Настоящото решение поражда действие от деня на приемането му.

      Съставено в Брюксел на 18 януари 2010 година.

            За Съвета

            Председател

         E. ESPINOSA

      (1)  ОВ L 56, 25.2.2006 г., стр. 75.